Duitse surplus onaanvaarbaar | Die Vryburger
Die EU het vir Duitsland vanaf Woensdag onder die vergrootglas geplaas omdat die land se handelsbalans 'n te groot surplus wys. Die drie lande met die grootste negatiewe handelsbalanse wat ook dopgehou gaan word is Frankryk, Italië en Hongarye.
Volgens die President van die Europese Kommissie, Josè Manual Barroso, is die vraag of Duitsland nie nog meer kan doen om die sukkelende state in die EU te help nie.
Die Kommissie het nuwe magte ontvang om van nou af tot Mei aanstaande jaar die ekonomiese programme van sy 16 ledestate fyn dop te hou sodat hulle in lyn kan kom met die oorhoofse samehangende ekonomiese bestuur van die EU.
Volgens Barroso gaan dit nie oor die "kritisering" van Duitsland nie, maar oor die sukses van die EU as geheel.
Hy sê verder dat data toon dat Duitsland op 'n konstante basis 'n groot gedeelte van sy surplusfondse buite die EU belê en dat dit in almal se belang is dat dit eerder binne die EU tereg moet kom.
3 thoughts on "Duitse surplus onaanvaarbaar"
Lukas Mc Donald November 15, 2013 at 6:52 am
Dit het 'n smakie van sosialisme in. Die wat werk moet die luiaards help! Het die Duitsers dieselfde sosiale voordele as die lande wat "sukkel"? Wat gaan die uiteinde van die "ondersoek" wees?
DuP du Plessis November 15, 2013 at 9:15 am
Die EU is maar net 'n voorsmakie van die Een-Wêreld-Staat, Een-Wêreld-Regering, Een-Wêreld- Finansiële Stelsel en hoe die Geldmag beplan om die hardwerkendes se belasting te misbruik om die luiaards te voed.
Hulle resep werk reeds pragtig in ons land. Hulle sal seker eersdaags weer die Afrika Unie op die voorgrond stoot en propageer hoe Afrika die ekonmiese reus van die wêreld kan word as ons net saamsmelt met al wat parasiet is.
Flip Swanepoel November 15, 2013 at 3:28 pm
Sewentig jaar gelede is Duitsland deur die Geallieerdes platgevee. Die toenmalige sterkes staar nou honger in die gesig. Die wiel het gedraai en Duitsland is nou weer bo. Wonder of dit weer tyd is vir 'n groot oorlog?